ส.ส.เพื่อไทย แนะ รัฐจัดหนัก คุยแบงก์พักหนี้ครึ่งปี ชี้ เยียวยาไร้ผล
นายปิยวัฒน พันธ์สายเชื้อ ส.ส.ยโสธร พรรคเพื่อไทย แนะ รัฐจัดหนัก คุยแบงก์พักหนี้ครึ่งปีเผย รัฐเยียวยาไร้ผลเหตุคนเดือดร้อนจริง เข้าไม่ถึงมาตรการรัฐวันที่ 14 เม.ย. นายปิยวัฒน พันธ์สายเชื้อ ส.ส.ยโสธร พรรคเพื่อไทย เปิดเผยว่า การเยียวยาประชาชนจากโครงการเราไม่ทิ้งกัน ที่รัฐบาลตั้งขึ้นมาเพื่อเยียวยาผู้ได้รับผลกระทบจากวิกฤติโควิด-19 ไม่ทราบว่า รัฐบาลเอาตัวเลขผู้ได้รับผลกระทบมาจากฐานข้อมูลไหน เพราะในความเป็นจริง มีหลายครอบครัวมีการประสบปัญหารายได้ แต่ไม่ผ่านการประเมินจากโครงการนี้ หรือไม่ได้รับสิทธิในการได้รับเงินเยียวยาในการจ่ายเงินเยียวยา ผู้ได้รับผลกระทบจากวิกฤติไวรัสโควิด-19 รัฐบาลให้ลงทะเบียนผ่านแอปพลิเคชัน คนที่เข้าถึงระบบอินเทอร์เน็ตก็จะได้ประโยชน์แต่ชาวบ้าน หรือประชาชนตามชนบท ไม่ได้ประโยชน์ทั้งๆ ที่คนเหล่านี้ตกงานจากกรุงเทพฯ จากการปิดกิจการ ไม่ได้ขายของ เพราะตลาดปิด ไม่มีรายได้ แต่เขากลับไม่ได้รับการเยียวยาจากมาตรการรัฐนายปิยวัฒน กล่าวด้วยว่า จากมาตรการของรัฐที่ออกมาส่งผลให้ทุกภาคธุรกิจได้รับผลกระทบกันหนักมาก หลายบริษัทเลือกปิดกิจการ ปิดร้าน เพราะยิ่งเปิดนานต้นทุนเพิ่มขึ้นทุกวัน ดังนั้นบรรดาเจ้าของกิจการเลือกหยุดดีกว่าที่จะเดินหน้าต่อ และจะส่งผลกระทบกับภาคแรงงาน ที่ต้องตกงานเป็นจำนวนมาก สภาอุตสาหกรรมแห่งประเทศไทย คาดการณ์ว่า ตัวเลขคนตกงานในเดือนมิถุนายน จะมีคนตกงานทุกกลุ่มไม่น้อยกว่า 7 ล้านคน ถือเป็นตัวเลขที่สูงมาก และมีแนวโน้มเพิ่มสูงขึ้นมาตรการที่ธนาคารต่างๆ ออกมา ถือว่าไม่ได้ช่วยเหลือลูกหนี้ที่ได้รับผลกระทบจากวิกฤติ การให้ส่งแต่ดอกเบี้ยแต่เงินต้นไม่ลด ดังนั้นหากรัฐบาลต้องการช่วยเหลือผู้ประกอบการที่ได้รับผลกระทบควรที่จะพักหนี้ทั้งเงินต้นและดอกเบี้ย ระยะเวลานาน 6 เดือน เพื่อต่อลมหายใจให้ผู้ประกอบการ หากไม่ทำอย่างนี้ผู้ประกอบธุรกิจไม่สามารถฟื้นได้อย่างแน่นอน และกระทบเศรษฐกิจไทยในภาพรวม หากไม่จัดหนักในการกระตุ้นเศรษฐกิจ เชื่อว่าปี 63 ทั้งปี เศรษฐกิจประเทศไทยไม่มีทางฟื้น นายปิยวัฒน กล่าว
นายปิยวัฒน พันธ์สายเชื้อ ส.ส.ยโสธร พรรคเพื่อไทย แนะ รัฐจัดหนัก คุยแบงก์พักหนี้ครึ่งปี เผย รัฐเยียวยาไร้ผลเหตุคนเดือดร้อนจริง เข้าไม่ถึงมาตรการรัฐ
โควิด-19,เราไม่ทิ้งกัน,ไวรัสโคโรน่า,ไวรัสโคโรนา,พักหนี้ครึ่งปี,ส.ส.ยโสธร เพื่อไทย,ปิยวัฒน พันธ์สายเชื้อ,ข่าวทั่วไป